Çin–İsrail münasibətləri
İsrail–Çin münasibətləri — Çin Respublikası və İsrail arasındakı mövcud müasir və tarixi ikitərəfli siyasi, mədəni, iqtisadi, hərbi və s. əlaqələr. İsrail Çinin müstəqilliyini tanıyan ilk Yaxın Şərq ölkəsi oldu. Lakin Çin 1992-ci ilə qədər İsraillə normal diplomatik münasibətlər qurmadı. O vaxtdan bəri İsrail və Çin bir-biri ilə geniş strateji iqtisadi, hərbi və texnoloji əlaqələri inkişaf etdirmişdir. İsrailin Pekində bir səfirliyi mövcuddur. Üstəlik, Çenqduda yeni bir konsulluq və Çinin materik hissəsində üçüncü nümayəndəliyini açmağı planlaşdırır. Çin İsrailin dünyada ən böyük üçüncü və Şərqi Asiya ölkələri arasında ən böyük ticarət tərəfdaşıdır. Ticarətin həcmi 1992-ci ildəki 50 milyon dollardan 2013-cü ildə 10 milyard dollara qədər artmışdır. Qədim kökləri olan iki xalqın mədəniyyətləri və dəyərləri arasındakı ortaq oxşarlıqlar min illərə dayanır və ortaq maraqlar iki ölkə arasında tərəfdaşlığın inkişafına töhfə verir. Bundan əlavə, ÇXR həm İsrail, həm də fələstinlilər və əksər müsəlman ölkələri ilə daim yaxşı münasibətlər quran az sayda ölkələrdən biridir. Çinin dünya dövləti kimi statusu İsraili onunla daha sıx əlaqələri saxlamağa vadar etdi. Çinin qlobal təsirini İsrailin praqmatik iqtisadi idarəetmə, siyasi sabitlik və Orta Şərqdəki regional strateji əhəmiyyəti ilə birləşdirdi. Pekin İsrailin siyasi sabitliyini və diplomatik bacarıqlarını yüksək qiymətləndirir və yəhudi dövlətini Çinin Yaxın Şərqdə və dünyada təsirinin regional sütunlarından biri olaraq görür.